wickkiey/tamil-wikipedia-chunked huggingface dataset:
# மனோக்குவாரி

**மனோக்குவாரி** (இந்தோனேசியம்: *Kota Manokwari*; ஆங்கிலம்: *Manokwari*; என்பது இந்தோனேசியா, மேற்கு பாப்புவா மாநிலத்தின், தலைநகரம் ஆகும். இந்த நகரம் மேற்கு பாப்புவா மாநிலத்தில் மிகப்பெரிய நகரமாகவும்; அதிக மக்கள் தொகை கொண்ட நகரமாகவும் விளங்குகிறது.  
இந்தோனேசியாவின் மாநிலத் தலைநகரங்களில் நகரத் தகுதி இல்லாத ஏழு தலைநகரங்களில் இதுவும் ஒன்றாகும். இது மனோக்குவாரி பிராந்தியத்தின் நிர்வாகத் தலைமையிடமாகவும் உள்ளது.  
இருப்பினும், இந்தோனேசிய நாடாளுமன்றத்தால், தற்போது கருத்தாய்வில் உள்ள திட்டங்களின் கீழ், மனோக்குவாரி நகரத்தை பிராந்தியத் தகுதியில் இருந்து பிரித்து; தனி ஒரு நகரமாக மாற்றத் திட்டமிடப்பட்டுள்ளது. மனோக்குவாரி மக்களில் பெரும்பாலோர் கிறிஸ்தவர்கள் ஆவார்கள்.
# மனோக்குவாரி

## பொது

மேற்கு பப்புவா மாநிலத்தில் உள்ள சீர்திருத்தத் திருச்சபை சமூகத்திற்கான வரலாற்றுப் பகுதிகளில் மனோக்குவாரி பகுதியும் ஒன்றாகும்.  
ஏனெனில் பிப்ரவரி 5, 1855 அன்று, இரண்டு பரப்புரையாளர்கள் மான்சினாம் தீவில் *(Mansinam Island)* தரையிறங்கி, இந்தப் பகுதியில் உள்ள பழங்குடியினரிடையே சீர்திருத்தத் திருச்சபை கிறிஸ்தவத்தைப் பரப்பும் பணியைத் தொடங்கினர். அந்த வகையில் மனோக்குவாரி மாநகரப் பகுதியில் 74% மக்கள் கிறிஸ்தவத்தைப் பின்பற்றி வருகின்றனர்.
# மனோக்குவாரி

## இயற்கை வளங்கள்

மனோக்குவாரி நிலப்பகுதி; வேளாண்மை, காய்கறித் தோட்டங்கள், மீன்பிடித்தல் மற்றும் சுரங்கத் தொழில் போன்ற இயற்கை வளங்களால் நிறைந்துள்ளது.  
வேளாண்மைப் பொருட்களில் மரவள்ளி மற்றும் இதர வகைக் கிழங்குகளும் அடங்கும். மீன்வளப் பொருட்களில் இறால் பண்ணை, மீன் பிடித்தல் முதன்மை வகிக்கின்றன; மற்றும் இயற்கை எரிவாயு மற்றும் தங்கம் போன்ற சுரங்கத் தொழில்கள் அடங்கும்.
# மனோக்குவாரி

## போக்குவரத்து

### சாலைகள்

மனோக்குவாரி நகர மையம், அதன் துறைமுகத்தையும் வானூர்தி நிலையத்தையும் இணைக்க ஒரே ஒரு சாலையைக் கொண்டுள்ளது.
# மனோக்குவாரி

## போக்குவரத்து

### கடல்

பஞ்சார்மாசின் தெருவில் உள்ள மனோக்குவாரி துறைமுகம் *(Manokwari Port)* 24 மணி நேரமும் இயங்குகிறது.
# மனோக்குவாரி

## போக்குவரத்து

### வானூர்தி

மனோக்குவாரி நகரத்திற்கு ரெண்டானி வானூர்தி நிலையம் *(Rendani Airport)* சேவை செய்கிறது. இந்த நிலையம், மனோக்குவாரி நகர மையத்தில் இருந்து சுமார் 5 கி.மீ தொலைவில் உள்ளது.
# மனோக்குவாரி

## காலநிலை

மனோக்குவாரியில், ஆண்டு முழுவதும் அதிக மழை பெய்யும் வெப்பமண்டல மழைக்காடு காலநிலை (Af) உள்ளது.
# மனோக்குவாரி

## இரட்டை நகரங்கள்

| நகரம் | நாடு |  |
| --- | --- | --- |
| பத்கரீத்சா | மொண்டெனேகுரோ |  |
| திம்பு | பூட்டான் | } |
# மனோக்குவாரி

## காட்சியகம்

-
# Module:External links/conf

local messages = {}
messages['ta'] = {
['wikidata-linkback-edit'] = 'விக்கித்தரவில் தொகு',
['missing-limits'] = 'Missing limits-var in Module:External links/conf/$1',
['missing-conf'] = 'Missing content in Module:External links/conf/$1',
['msg-langcode'] = '<span> (in $2)</span>', -- $1 is language code, $2 is language name
['msg-ul-prepend'] = '* ',
['msg-inline-separator'] = ', ',
}  
local arguments = {
['arg-conf'] = 'conf',
['arg-title'] = 'title',
['arg-properties'] = 'properties',
['arg-maxlink'] = 'maxlink',
['arg-short'] = 'short',
['arg-languages'] = 'languages',
['arg-no-categories'] = 'no categories',
['arg-inline'] = 'inline',
['arg-track'] = 'track',
['mod-filter-all'] = 'all',
['mod-filter-separator'] = ',',
}  
local p = {
['g'] = function (self, ...)
for _,v in ipairs(arg) do
if self.messages[v] then
return self.messages[v]
end
end
return '<'..arg[1]..'>'
end,
['a'] = function (self, ...)
for _,v in ipairs(arg) do
if self.arguments[v] then
return self.arguments[v]
end
end
return '<'..arg[1]..'>'
end
}  
-- metatable for the export
local mt = {
-- adjust the installation of the module
['__call'] = function (self, lang)
self.messages = messages[lang]
self.arguments = arguments
return self
end
}  
-- install the metatable
setmetatable(p, mt)  
return p
# Module:External links/conf/Sports
# பூதேவ் முகோபாத்யாய்

**பூதேவ் முகோபாத்யாய்** (*Bhudev Mukhopadhyay* 1827–1894) 19 ஆம் நூற்றாண்டில் வங்காளத்தில் வாழ்ந்த ஒரு எழுத்தாளரும் அறிவுஜீவியும் ஆவார். வங்காள மறுமலர்ச்சி காலத்தில் இவரது படைப்புகள் தேசியவாதம் மற்றும் தத்துவத்தின் தீவிர வெளிப்பாடுகளாகக் கருதப்பட்டன. இவரது *அங்குரியா பினிமோய்* (1857) என்ற புதினமே வங்காளத்தில் எழுதப்பட்ட முதல் வரலாற்றுப் புதினமாகும்.
# பூதேவ் முகோபாத்யாய்

## ஆரம்ப கால வாழ்க்கை

இவர் பிப்ரவரி 22, 1827 இல் வடக்கு கொல்கத்தாவில் உள்ள 37, ஹரிடகி பாகன் லேனில், புகழ்பெற்ற சமசுகிருத அறிஞரான பண்டிட் பிசுவநாத் தர்கபூசனுக்கு மகனாகப் பிறந்தார். ஹூக்லி மாவட்டத்தில் உள்ள நதிப்பூர் ( கானகுல் ) இவரது பூர்வீக கிராமமாகும். இவர் சமசுகிருதக் கல்லூரி, மாநிலப் பல்கலைக்கழகம், கொல்கத்தாவில் கல்வி பயின்றார். மைக்கேல் மதுசூதன் தத் போன்ற பிற வங்காள மறுமலர்ச்சி நபர்களுடன் கல்வி பயின்றார். கொல்கத்தாவில் கல்வி பயின்ற பிறகு, பூதேவ் 1846 இல் இந்து ஹிதர்த்தி பள்ளியின் தலைமை ஆசிரியரானார். பின்னர் இவர் சந்தன்நகர் குருத்துவக் கல்லூரியினை நிறுவி அங்கு கல்வி கற்பித்தார். 1848 ஆம் ஆண்டு, கல்கத்தா மதரசாவில் (மதரசா 'அலியா) ஆங்கில ஆசிரியராகச் சேர்ந்தார். 1856 ஆம் ஆண்டில், *ஹூக்லி நார்மல் பள்ளியின்* முதல்வர் பதவிக்கு இவர் ஒரு போட்டித் தேர்வின் மூலம் தேர்ந்தெடுக்கப்பட்டார், இவரது முன்னாள் வகுப்புத் தோழர் மைக்கேல் மதுசூதன் தத்தும் சக தேர்வராக இருந்தார்.
# பூதேவ் முகோபாத்யாய்

## படைப்புகள்

- *பரிபாரிக் பிரபாந்தா* (1882) - கட்டுரை
- *சமாஜிக் பிரபாந்தா* (1892) - கட்டுரை
- *ஆச்சார் பிரபாந்தா* (1895) - கட்டுரை
- *பிரகிருதிக் பிஜுனன்* (இரண்டு பகுதிகளாக, 1858 & 1859) - புத்தகம்
- *புரபிரத்தாசர்* (1858) - புத்தகம்
- *இங்கிலாந்தர் இதிகாசு* (1862) - புத்தகம்
- *உரோமர் இதிகாசு* (1862) - புத்தகம்
- *பங்களார் இதிகாசு* (3வது பகுதி, 1904) - புத்தகம்
- *குசேத்ரதத்வா* (1862) - புத்தகம்
- *புஸ்பாஞ்சலி* (1வது பகுதி, 1876) - புத்தகம்
- அங்குரியா பினிமோய் (1857) - நாவல்
- *ஐதிஹாசிக் உபன்யாஸ்* (1857) - வரலாற்று நாவல்
- *சுவப்னலப்தா பாரத்பார்சர் இதிகாசு* (1895) - நாவல்
# வார்ப்புரு:Sports links/doc

**:** is designed to display sports-related external links in a Wikipedia article, using the properties defined in that article's Wikidata item. It was based on the Norwegian Wikipedia template *Mal:Sportslenker* and is implemented via Lua with Module:External links and Module:External links/conf/Sports (based on the Norwegian Wikipedia's *Modul:External links* and *Modul:External links/conf/Sport*).
# வார்ப்புரு:Sports links/doc

## Usage

<code></code>
# வார்ப்புரு:Sports links/doc

## Wikidata properties used

The Wikidata properties used to generate sports-related links are specified at Module:External links/conf/Sports.
# வார்ப்புரு:Sports links/doc

## TemplateData

<templatedata>
{
"description": "This template displays a external links to a sportsperson's profile on various websites.",
"format": "inline",
"params": {
"name": {
"label": "Name",
"description": "The link text, which should be the name of the sportsperson. This parameter is optional; it defaults to the Wikipedia article name, without any disambiguation such as \"(footballer)\" or \"(boxer)\".",
"default": "",
"type": "string",
"suggested": false,
"required": false,
"example": "John Terry"
},
"maxlink": {
"label": "Maximum Links",
"description": "Maximum number of links to display in the article. This parameter is optional, and should be used with caution as it is better to control the maximum centrally for consistency and to avoid overlink.",
"default": "5",
"type": "number",
"suggested": false,
"required": false,
"example": "15"
}
},
"paramOrder": [
"name",
"maxlink"
]
}
</templatedata>
# வார்ப்புரு:Sports links/doc

## Tracking categories

-
-
-  
<includeonly></includeonly>
# Module:External links/doc

This module is designed for implementing templates to display external links in an English Wikipedia article, using the properties defined in that article's Wikidata item. It was based on the Norwegian Wikipedia module :no:Modul:External links.  
The first test implementation is Template:Sports links (based on :no:Mal:Sportslenker). The sports-related link properties and formats are specified in Module:External links/conf/Sports (based on :no:Modul:External links/conf/Sport).  
Other subject-based implementations at the Norwegian Wikipedia include:
- Arts (:no:Mal:Artslenker and :no:Modul:External links/conf/Arter)
- Astronomy (:no:Mal:Astronomilenker and :no:Modul:External links/conf/Astronomi)
- Authority data (:no:Mal:Autoritetsdata and :no:Modul:External links/conf/Autoritetsdata)
- Film (:no:Mal:Filmlenker and :no:Modul:External links/conf/Film)
- Film person (:no:Mal:Filmperson and :no:Modul:External links/conf/Filmperson)
- Music (:no:Mal:Musikklenker and :no:Modul:External links/conf/Musikk)
- Official links (:no:Mal:Offisielle lenker and :no:Modul:External links/conf/Offisielle lenker)
- Games (:no:Mal:Spill-lenker and :no:Modul:External links/conf/Spill)
# Module:External links/doc

## Usage

<code>#invoke:|*function_name*}}</code>
# Module:External links/doc

## Submodules

<includeonly></includeonly>
# ஜெகதீஷ் காந்தி

**ஜெகதீஷ் காந்தி** (*Jagdish Gandhi* பிறப்பு **ஜெகதீஷ் அகர்வால்** 10 நவம்பர் 1936 - 22 சனவரி 2024) ஓர் இந்திய அரசியல்வாதியும் கல்வியாளரருமாவார் .தனது மனைவி பாரதி காந்தியுடன் நகர மாண்டிசோரி பள்ளியை நிறுவினார். 1969 முதல் 1974 வரை சிக்கந்திர ராவ் தொகுதியிலிருந்து உத்தரபிரதேச சட்டமன்றத்தில் சுயேச்சை உறுப்பினராகப் பணியாற்றினார்.
# ஜெகதீஷ் காந்தி

## ஆரம்பகால வாழ்க்கை மற்றும் கல்வி

காந்தி 1936 ஆம் ஆண்டு நவம்பர் 10 ஆம் நாள் பூல் சந்த் அகர்வால் மற்றும் பன்சுமதி தேவிக்கு மகனாக உத்தரபிரதேசத்தின் அலிகார் மாநிலத்தில் உள்ள சிக்கந்திர ராவ், பர்சௌலி கிராமத்தில் பிறந்தார். அலிகாரில் உள்ள ஜி. எஸ் கல்லூரியில் கல்வி பயின்று, மதுராவில் உள்ள சம்பா அகர்வால் கல்லூரியில் இடைநிலைத் தேர்வில் தேர்ச்சி பெற்றார். லக்னோ பல்கலைக்கழகத்தில் வணிகவியல் இளங்கலைப் பட்டம் பெற்றார்.
# ஜெகதீஷ் காந்தி

## இறப்பு

காந்தி மாரடைப்பால் ஏற்பட்ட சிக்கல்களால் சனவரி 22, 2024 இல் லக்னோவின் மேதாந்தா மருத்துவமனையில் தனது 87 ஆவது வயதில் இறந்தார்.
# சிவஹர்

**சிவஹர்** (*Sheohar*), வட இந்தியாவின் பீகார் மாநிலத்தின் மிதிலை பிரதேசத்தில் உள்ள சிவஹர் மாவட்டத்தின் நிர்வாகத் தலைமையிட நகரம் மற்றும் பேரூராட்சி ஆகும்.
இது மாநிலத் தலைநகரான பட்னாவிற்கு வடக்கே 149.5 கிலோ மீட்டர் தொலைவில் உள்ளது.
# சிவஹர்

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 15 வார்டுகளும், 5,858 குடியிருப்புகளும் கொண்ட சிவஹர் நகரத்தின் மக்கள் தொகை 28,116 ஆகும். அதில் 14,881 ஆண்கள் மற்றும் 13,235 பெண்கள் உள்ளனர். பாலின விகிதம் 1000 ஆண்களுக்கு 889 பெண்கள் வீதம் உள்ளனர். சராசரி எழுத்தறிவு 61.96 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 13.29 % மற்றும் 0.08 % வீதம் உள்ளனர். இந்நகரத்தில் இந்து சமயத்தினர் 85.81%, இசுலாமியர் 13.43%, சமணர்கள் , கிறித்தவர்கள் 0.21% மற்றும் பிற சமயத்தினர் 0.54 % வீதம் உள்ளனர்.இவ்வூரில் இந்தி மற்றும் உருது மொழிகளும் மைதிலி மொழி மற்றும் போச்புரி மொழிகள் வட்டார மொழிகளாகப் பேசப்படுகிறது.
# சிவஹர்

## அருகமைந்த இரயில் நிலையம்

சிவஹரில் இரயில் நிலையம் இல்லை. இதனருகில் உள்ள மேசி இரயில் நிலையம், சிவஹருக்கு தென்கிழக்கில் 38 கிலோ மீட்டர் தொல்லைவில் உள்ளது.
# நெல்லி சேத்னா

**நெல்லி ஹோமி சேத்னா** (*Nelly Homi Sethna* ) ஒரு இந்திய நெசவாளரும், ஆடை வடிவமைப்பாளரும், ஆராய்ச்சியாளரும், எழுத்தாளரும் மற்றும் கைவினை ஆர்வலரும் ஆவார். இந்திய அரசால் வழங்கப்படும் நாட்டின் நான்காவது உயரிய குடிமை விருதான பத்மசிறீ விருது பெற்றவர்.இவர் ஸ்காண்டினேவிய நவீனத்துவம் மற்றும் இந்திய கைவினை பாரம்பரியத்தின் குறுக்கு வழியில் பணியாற்றினார். இது இவரது வழிகாட்டும் தத்துவத்தை வடிவமைத்தது. கமலாதேவி சட்டோபாத்யாய் உடனான இவரது நெருங்கிய தொடர்பு பாரம்பரிய இந்திய கைவினைகளின் மறுமலர்ச்சி மற்றும் ஊக்குவிப்பதில் முக்கியப் பங்கு வகித்தது.
# நெல்லி சேத்னா

## பிறப்பு

1932 ஆம் ஆண்டு நவம்பர் 01 ஆம் தேதி இந்தியாவில் மகாராட்டிரா மாநிலத்தின் தலைநகரான மும்பையில் பிறந்தார். பெஸ்டோன்ஜி மற்றும் கூல்பானு மேத்தாவின் மகள்.
# நெல்லி சேத்னா

## படிப்பு

நெல்லி மும்பையில் உள்ள சர் ஜே. ஜே. கலைப் பள்ளியில் வணிகக் கலைப் பிரிவில் சேர்ந்தார்.பின்னர் ரீஜண்ட் ஸ்ட்ரீட் பாலிடெக்னிக்கில் (இப்போது, வெஸ்ட்மின்ஸ்டர் பல்கலைக்கழகம்) ஜவுளி வடிவமைப்பு மற்றும் அச்சிடுதல் படிக்க 1954 இல் லண்டனுக்கு குடிபெயர்ந்தார். அங்கே கை எம்பிராய்டரி ,ஜவுளி வடிவமைப்பு, துணி வடிவமைப்பு மற்றும் அச்சிடல் ஆகியவற்றில் தேர்ச்சி பெற்று பரிசுகள் வென்றார். 1956 இல் தனது டிப்ளோமாவை முடித்தார். ஜெர்மனியின் ஸ்டட்கார்ட்டில் உள்ள ஒரு கிராஃபிக் ஸ்டுடியோவில் ஒரு வருடம் பணியாற்றிய பிறகு, நெல்லி 1957 இல் வீடு திரும்பினார்.
# நெல்லி சேத்னா

## தொழில் மற்றும் தாக்கங்கள்

1957 ஆம் ஆண்டு சேத்னா இந்தியாவிற்கு வந்த பிறகு, நெவில் வாடியா அவரை பாம்பே டையிங்கில் உள்ள முதல் ஜவுளி வடிவமைப்பு ஸ்டுடியோவில் சேர அழைத்தார்.இந்தியா திரும்பியதும், சேத்னா பாம்பே டையிங் மற்றும் உற்பத்தியில் வடிவமைப்பு ஸ்டுடியோவின் தலைவராக பதவி உயர்வு பெற்றார். ஒட்டுமொத்தமாக, அவர் 1957 முதல் 1958 வரையிலும், பின்னர் 1960 முதல் 1968 வரையிலும் பாம்பே டையிங்கின் தலைமை ஜவுளி வடிவமைப்பாளராக பணியாற்றினார்.
# நெல்லி சேத்னா

## கலைப் பங்களிப்பு

1966 ஆம் ஆண்டில், தேசிய வடிவமைப்பு நிறுவனத்தின் (என்ஐடி) இணை நிறுவனர் கிரா சாராபாய், சேத்னாவை அகமதாபாத்திற்கு அழைத்தார்.
# நெல்லி சேத்னா

## விருதுகள்

1985 ஆம் ஆண்டில், வர்த்தகம் மற்றும் தொழில்துறைக்கு சேத்னா ஆற்றிய பங்களிப்பிற்காக இந்திய அரசாங்கத்தால் பத்மஸ்ரீ விருது வழங்கப்பட்டது.[12]
# நெல்லி சேத்னா

## விருதுகள்

### இறப்பு

இவர் 1992 ஆம் ஆண்டு தனது 60 ஆவது வயதில் இறந்தார்.
# சிவபுரிப்பட்டி

**சிவபுரிப்பட்டி** என்பது இந்தியாவில் தமிழ்நாட்டின் சிவகங்கை மாவட்டத்தில் அமைந்துள்ள ஒரு சிறிய கிராமமாகும்.  
இந்தக் கிராமத்திற்கு மிக அருகில் உள்ள நகரம் சிங்கம்புணரி ஆகும். இது தென்னிந்தியாவின் மதுரை நகரத்திலிருந்து 60 கி.மீ. தொலைவில் அமைந்துள்ளது. &nbsp;தென்னை கயிறு உற்பத்தி இங்கு முக்கிய தொழிலாகும். இந்த இடத்தின் தொலைபேசிக் குறியீடு +914577****** ஆகும்.
# சிவபுரிப்பட்டி

## சிவபுரிப்பட்டியின் முக்கியத்துவம்

இந்த கிராமத்தின் சிறப்பம்சங்களில் ஒன்று பண்டைய "சுயம்புலிங்கேஸ்வரர் கோயில்" ஆகும். கோயிலின் சுவர்களில் நிறைய லித்தோகிராஃபிக் ஸ்கிரிப்ட்களை நாம் காணலாம். இந்த ஆலயத்தில் உள்ள சிவபெருமான் சிலை ஒரு சுயம்பு (தன்னைத் தானே தோற்றுவித்தது) என்று நம்பப்படுகிறது. சிவன் இந்து புராணங்களில் ஒரு முக்கியமான தெய்வம், பண்டைய காலங்களிலிருந்து வணங்கப்படுகிறார்; இன்றும் எப்போதும் போல பிரபலமாக உள்ளார். இந்த ஆலயத்தில், சிவன் தவிர, விநாயகர், முருகன், சண்டிகேஸ்வரர் மற்றும் நவகிரக தெய்வங்கள் உள்ளன. அம்மனுக்கு (கடவுளுக்கு) ஒரு தனி கோயில் உள்ளது, அதற்கு அருகில் ஒரு குளம் உள்ளது. இந்த 2 கோயில்களுக்கு இடையில் ஒரு கருப்பர் சிலை அமைந்துள்ளது.
# சிவபுரிப்பட்டி

## காலநிலை

சிவபுரிப்பட்டி குறைந்த ஈரப்பதத்துடன் மிகவும் வறண்ட மற்றும் வெப்பமான காலநிலையைக் கொண்டிருக்கிறது. பொதுவாக, வெப்பநிலை 22 முதல் 39 டிகிரி செல்சியஸ் வரை மாறுபடும்.
# சிவபுரிப்பட்டி

## மொழி

சிவபுரிப்பட்டி மற்றும் அதைச் சுற்றியுள்ள பகுதிகளில் தமிழ் பெரும்பாலும் பேசப்படுகிறது.
# சிவபுரிப்பட்டி

## போக்குவரத்து

சிவபுரிப்பட்டி சாலை வழியாக நன்கு இணைக்கப்பட்டுள்ளது.
# சிவபுரிப்பட்டி

## காற்று

மதுரை விமான நிலையம் சிவபுரிப்பட்டியில் இருந்து சுமார் 60 கி.மீ. தொலைவில் உள்ளது மற்றும் இந்தியா<nowiki/>வின் பல பிராந்திய விமான நிறுவனங்களுக்கு சேவை செய்கிறது. &nbsp;மதுரை அடிக்கடி சேவை செய்யும் சென்னை சர்வதேச விமான நிலையம் வழியாக மக்கள் அங்கு செல்ல முடியும். மதுரை விமான நிலையத்திலிருந்து, இந்த இடத்தை அடைய டாக்ஸியை வாடகைக்கு எடுக்க முடியும்.
# சிவபுரிப்பட்டி

## இரயில்

மதுரை சந்திப்பு இரயில் நிலையம், மும்பை, சென்னை மற்றும் இந்தியாவின் பல முக்கிய நகரங்களுடன் நேரடி இணைப்பைக் கொண்டுள்ளது. இரயில் நிலையத்திலிருந்து, இந்த இடத்தை அடைய ஒரு டாக்ஸியை வாடகைக்கு எடுக்கலாம்.
# மகேஷ் சந்திர நியாயரத்னா பட்டாச்சார்யா

மகாமகோபாத்யாய் பண்டிட் **மகேஷ் சந்திர நியாயரத்ன பட்டாச்சார்யா** *(Mahesh Chandra Nyayratna Bhattacharyya)* (22 பிப்ரவரி 1836 - 12 ஏப்ரல் 1906) ஓர் இந்திய சமசுகிருத அறிஞர் ஆவார், 1876 முதல் 1895 வரை சமசுகிருதக் கல்லூரியின் முதல்வராகப் பணியாற்றினார். ஈஸ்வர் சந்திர வித்யாசாகரின் சக ஊழியராக இருந்தார். வங்காள மறுமலர்ச்சியிலும் பங்கேற்றார்.
# மகேஷ் சந்திர நியாயரத்னா பட்டாச்சார்யா

## வாழ்க்கை வரலாறு

### சொந்த வாழ்க்கை

மகேஷ் சந்திர நியாயரத்ன பட்டாச்சார்யா 1836 பிப்ரவரி 22 இல் ஒரு குலின் பிராமணராக நரித்தின் பட்டாச்சார்யா குடும்பத்தில் பிறந்தார். இவரது தந்தை, ஹரிநாராயண் தர்கசித்தாந்தா மற்றும் இவரது இரண்டு மாமாக்கள், குருபிரசாத் தர்கபஞ்சனன் , தாகுர்தாஸ் சுராமணி ஆகியோர் பரவலாக அறியப்பட்ட பண்டிதர்களாவர் . இவரது அண்ணன், பண்டிதர் மாதப் சந்திர சர்பபௌமா, மகிஷாதல் ராஜின் சபா பண்டிதர் ஆவார்.
# மகேஷ் சந்திர நியாயரத்னா பட்டாச்சார்யா

## வாழ்க்கை வரலாறு

### கல்வி வாழ்க்கை

1876 ஆம் ஆண்டில், இவர் பிரசன்ன குமார் சர்பாதிகாரிக்குப் பிறகு சமசுகிருதக் கல்லூரியின் முதல்வராகப் பொறுப்பேற்றார். தனது சொந்த கிராமமான நரிட்டில் நரித் நியாயரத்னா நிறுவனம் என்று பெயரிடப்பட்ட ஒரு இடைநிலை ஆங்கிலோ-சமசுகிருதப் பள்ளியைத் தொடங்கினார்.
# மகேஷ் சந்திர நியாயரத்னா பட்டாச்சார்யா

## வாழ்க்கை வரலாறு

### கௌரவங்களும் பட்டங்களும்

விக்டோரியா மகாராணியின் ஆட்சியின் ஆண்டு நிறைவு விழாவில் கிழக்கத்தியக் கல்வியில் சிறந்து விளங்கியதற்காக, 1887 பிப்ரவரி 16 இல்*மகாமகோபாத்யாய* பட்டம் வழங்கப்பட்டது. இது ராஜாக்களுக்குப் பிறகு தர்பாரில் பதவி வகிக்கும் உரிமையை வழங்கியது.  
தற்போதைய மேற்கு வங்காளம், பீகார் மற்றும் ஒரிசா மாநிலங்களை உள்ளடக்கிய வங்காள குடியரசுத் தலைவர் காலத்தில் இவர் சமசுகிருதக் கல்விக்கும் பொறுப்பாக இருந்தார்.  
வடக்கு கொல்கத்தாவில் உள்ள சியாம்பஜாரில் உள்ள நியாயரத்னா வழி, மன்மத பட்டாச்சார்யா தெரு ஆகியவை இவரது பெயரால் அழைக்கப்படுகின்றன.
# மேல்பாக்கம்

**மேல்பாக்கம்** என்பது இந்திய மாநிலமான தமிழ்நாட்டின் திருவள்ளூர் மாவட்டத்தில் உள்ள கும்மிடிப்பூண்டி வட்டத்தில் உள்ள ஈகுவார்பளையம் பஞ்சாயத்தில் அமைந்துள்ள ஒரு சிறிய கிராமமாகும்.  
1950-களில் ஒன்பது ஏக்கர் நிலப்பரப்பில், தமிழ்நாட்டில் நிறுவப்பட்ட அரசுக்குச் சொந்தமான பிச்சைக்காரர்களுக்கான ஒரே மறுவாழ்வு மையமாக இது அறியப்படுகிறது.
# மேல்பாக்கம்

## அரசியல்

மேல்பாக்கம் பகுதியானது, கும்மிடிப்பூண்டி சட்டமன்றத் தொகுதி மற்றும் திருவள்ளூர் மக்களவைத் தொகுதியின் ஒரு பகுதியாகும்.
# மேல்பாக்கம்

## பொருளாதாரம்

மேல்பாக்கத்திற்கு அருகில் இரண்டு முக்கியமான தொழிற்சாலைகள் உள்ளன, டுபோன்ட் ஃபைபர்ஸ் மற்றும் ஹைடெக் கார்பன் (ஆதித்யா பிர்லா குழும நிறுவனம்) (பிர்லா கார்பன் என்றும் அழைக்கப்படுகிறது). அதைத் தொடர்ந்து, டுபோன்ட் ஃபைபர்ஸ், எஸ். ஆர். எஃப். லிமிடெட் நிறுவனத்தால் கையகப்படுத்தப்பட்டது. ஸ்ரீராம் ஃபைபர்ஸ் லிமிடெட் என்றழைக்கப்படும் எஸ். ஆர். எஃப்., நைலான் டயர் நூலிழையின் உலகின் 8 வது பெரிய உற்பத்தியாளராகும்.
# மேல்பாக்கம்

## போக்குவரத்து

மேல்பாக்கமானது, கும்மிடிப்பூண்டியிலிருந்து மாதர்பாக்கம் செல்லும் மேல்பாக்கம் சாலையில் அமைந்துள்ளது. அருகிலுள்ள பேருந்து நிறுத்தம் மேல்பாக்கம் பேருந்து நிலையம் (அல்லது) ஈகுவார்பாளையம் பேருந்து நிலையம்.  
அருகிலுள்ள இரயில் நிலையம் - கும்மிடிப்பூண்டி.
# மேல்பாக்கம்

## அருகிலுள்ள சமூகங்கள்

கும்மிடிப்பூண்டி - 6 கி.மீ. (சாலை)  
மாதர்பாக்கம் - 4 கி.மீ. (சாலை)
# குசும்குமாரி தாஸ்

**குசும்குமாரி தாஸ்** (*Kusumkumari Das* 1875–1948) ஒரு வங்காளக் கவிஞர், எழுத்தாளர், சமூக ஆர்வலர் ஆவார். இவர் ஒரு கவிஞராகவும், நவீன வங்காள இலக்கியத்தின் பரவலாக அறியப்பட்ட கவிஞரான ஜிபானந்த தாசின் தாயாராகவும் அறியப்படுகிறார். மேலும் பரிசால் மகளிர் சங்கத்தின் செயலாளராகவும் பணியாற்றினார்.
# குசும்குமாரி தாஸ்

## வாழ்க்கை வரலாறு

இவர் கல்கத்தா பெதுன் பள்ளியில் கல்வி பயின்றார். 19 ஆம் வயதில், 1894 இல் சத்யானந்த தாசை மணந்தார். ஜிபானந்த தாஸ், அசோகனந்த தாஸ் எனும் இரண்டு மகன்களும் சுசரிதா எனும் மகளும் பிறந்தனர்.  
தனது தந்தையிடமிருந்து எழுத்துலகின் தாக்கம் பெற்றார். பல பத்திரிகைகளில் கவிதைகளை வெளியிட்டார், அவற்றில் *முகுல்**'பிரம்மபதி**'பிரவாசி* ஆகியவை குறிப்பிடத்தகுந்தனவாகும்.  
சமூக நடவடிக்கைகளிலும் இவர் தீவிரமாகப் பங்கேற்றார். பிரம்ம சமுதாயத்தின் பெண் உறுப்பினராக, பரிசாலில் சமூக நடவடிக்கைகளில் பெண்கள் பங்கேற்பதற்கு முன்னோடியாக இருந்தார். வங்காள நாட்காட்டியின்படி 1319 முதல் 1338 வரை மகளிர் தின பிரார்த்தனையில் ஆச்சார்யாவாகச் செயல்படுகிறார். இவர் சில சமயங்களில் பிரசோமசின் பொதுக் குழுவிலும் ஆச்சார்யாவாகச் பாரிசால் பெண்கள் சங்கத்தின் செயலாளராக இருந்தார். இந்தச் சங்கம் ஏழைப் பெண்களுக்கு உதவுதல், மருத்துவச்சிகளுக்கு பயிற்சி அளித்தல், பெண்கள் பள்ளியை நிறுவுதல், பெண்களுக்கு கல்வியை எளிதாக்குதல் போன்ற செயல்பாடுகளில் ஈடுபட்டது.
# குசும்குமாரி தாஸ்

## வெளியீடுகள்

- *காவ்யமுகுல்*
- *பௌரானிக் அக்யாயிகா*
- *குசும்குமாரி தாசர் கபிதா*
- *டைனண்டின் டின்லிபி*
# ரேணு சதா

**ரேணு சதா** (*Renu Chadha*) என்பவர் இந்திய அரசியல்வாதியும் இமாச்சலப் பிரதேசச் சட்டமன்ற மேனாள் உறுப்பினரும் ஆவார். இவர் பாரதிய ஜனதா கட்சியினைச் சேர்ந்தவர். இவர் இமாச்சலப் பிரதேசத்தில் சம்பா மாவட்டத்தில் உள்ள பானிகேத் சட்டமன்றத் தொகுதியின் இமாச்சலப் பிரதேசச் சட்டப்பேரவை உறுப்பினராக 2007 முதல் 2012 வரை பதவியிலிருந்தார்.
# யஷ்வந்த் வர்மா

**யஷ்வந்த் வர்மா** (6. சனவரி. 1969 *Yashwant Varma*) என்பவர் இந்திய நீதியரவசர் ஆவர். இவர் தில்லி உயர் நீதிமன்ற நீதியரசராக பணிபுரிந்தார். இவரை 2024 மார்ச்சில் அலகாபாத் உயர் நீதிமன்றத்துக்கு இடம்மாற்ற உச்ச நீதிமன்ற கெலிஜியம் பரிந்துரை செய்ததாகக் கூறப்படுகிறது.
# யஷ்வந்த் வர்மா

## தொழில்

மத்தியப் பிரதேசத்தில் சட்டம் பயின்ற வர்மா, 1992 இல் வழக்கறிஞராக பதிவு செய்தார். அலகாபாத் உயர்நீதிமன்றத்தில் அரசியலமைப்பு, தொழிலாளர் மற்றும் தொழில்துறை சட்டங்கள், பெருநிறுவன சட்டங்கள் மற்றும் வரிவிதிப்பு ஆகியவை குறித்த வழக்குகளைக் கையாண்டார்.  
இவர் 13, அக்டோபர், 2014 அன்று அலகாபாத் உயர்நீதிமன்றத்தின் கூடுதல் நீதியரசராக நியமிக்கப்பட்டார். பின்னர் 1, பிப்ரவரி, 2016 அன்று அலகாபாத் உயர்நீதிமன்றத்தில் நிரந்தர நீதிபதியாக பதவியேற்றார். அலகாபாத் உயர் நீதிமன்றத்தில் நீதிபதியாக பதவி உயர்வு பெற்று கிட்டத்தட்ட ஏழு ஆண்டுகள் பணியாற்றிய நிலையில், 11, அக்டோபர், 2021 அன்று தில்லி உயர் நீதிமன்ற நீதிபதியாக நியமிக்கப்பட்டார்.
# யஷ்வந்த் வர்மா

## பணம் கைப்பற்றபடல்

தில்லி துக்ளக் சாலையில் உள்ள நீதியரசர்கள் குடியிருப்பில் உள்ள வர்மாவின் அரசு பங்களாவில் 14, மார்ச். 2025 அன்று இரவு தீவிபத்து ஏற்பட்டது. அப்போது நீதிபதி வீட்டில் இருக்கவில்லை. அவரது குடும்பத்தினர் தீயணைப்புத் துறைக்கு அளித்த தகவலின்பேரில் தீயணைப்புத் துறையினர் வந்த வீட்டில் தீயணைக்கும் பணியில் ஈடுப்பட்டனர். அப்போது அவரது வீட்டின் ஒரு அறையில் கட்டடுகட்டாக பணக்குவியல் இருந்தது. அங்கு பல கோடி பணம் மூட்டைகளில் கட்டப்பட்டு வைக்கப்பட்டு இருந்ததாகவும், அதில் சிலகோடி ரூபாய் எரிந்துவிட்டதாகவும் மீதி பாதி எரிந்த நிலையில் இருந்தது என செய்திகள் வெளியாயின.
# யஷ்வந்த் வர்மா

## எதிர் வினைகள்

இது குறித்து விசாரிக்க உச்ச நீதிமன்ற தலைமை நீதிபதியால் மூன்று உயர் நீதிமன்ற நீதிரயரசர்களைக் கொண்ட குழு அமைக்கப்பட்டது.
# அனுராதா இராணா

**அனுராதா இராணா** (பிறப்பு 1993) என்பவர் இந்திய அரசியல்வாதியும் இமாச்சலப் பிரதேசச் சட்டமன்ற உறுப்பினரும் ஆவார். இவர் இலாகால் மற்றும் இசுபீதி சட்டமன்றத் தொகுதியின் சட்டமன்ற உறுப்பினராக உள்ளார். இவர் இந்திய தேசிய காங்கிரசின் உறுப்பினர் ஆவார்.
# அனுராதா இராணா

## ஆரம்பகால வாழ்க்கை மற்றும் கல்வி

இராணா இலகால் மற்றும் இசுபிதியைச் சேர்ந்தவர். இவரது தந்தையின் பெயர் ரோசன் லால். இவர் தனது முதுகலைப் படிப்பினை 2018-இல் ஆங்கிலத்திலும், 2023-இல் அரசியல் அறிவியலில் இந்திரா காந்தி தேசிய திறந்த பல்கலைக்கழகத்தில் முடித்துள்ளார்.
# அனுராதா இராணா

## தொழில் வாழ்க்கை

இராணா 2024 இமாச்சலப் பிரதேசச் சட்டப்பேரவை இடைத்தேர்தலில் லஹால் மற்றும் ஸ்பிதி தொகுதிகளில் இந்திய தேசிய காங்கிரசு சார்பில் போட்டியிட்டு வெற்றி பெற்றார்.
# ஆடுகளம் (தொலைக்காட்சித் தொடர்)

**ஆடுகளம்** என்பது ஏப்ரல் 7, 2025 இலிருந்து திங்கள் முதல் சனிக்கிழமை வரை பிற்பகல் 2 மணிக்கு சன் தொலைக்காட்சியில் ஒளிபரப்பாகும் சமையல் மற்றும் காதல் காட்சிகள் நிறைந்த தொலைக்காட்சி தொடர் ஆகும்.இயக்குநர் 'சேலம் சிவா' இந்த தொடர் இதே பெயரில் சூர்யா தொலைக்காட்சியில் ஒளிபரப்பாகும் மலையாள மொழித் தொடரின் தமிழாக்கம் ஆகும்.  
இந்த தொடரில் கதாநாயகனாக நந்தினி தொடர் புகழ் ராகுல் ரவி என்பவர் அர்ஜுன் என்ற கதாபாத்திரத்திலும் இவருக்கு ஜோடியாக இனியா என்ற கதாபாத்திரத்தில் புதுமுக நடிகை ஷாமிலி நடிக்கின்றார்.
# ஆடுகளம் (தொலைக்காட்சித் தொடர்)

## கதை சுருக்கம்

இந்த தொடரின் கதை இனிப்பு தொழிலை தனது உயிராகவும் விருப்பத்துடனும் செய்யும் மான்நிற கதாநாயகி. இன்னொரு பக்கம் தொழிலை தொழிலாக மட்டும் பார்க்கும் கதாநாயகனும் ஒன்றாக வேலை செய்தால் என்னவாகும் என்பதுதான் கதை.
# வித்யா இசுடோக்சு

**வித்யா இசுடோக்சு** (*Vidya Stokes*)(பிறப்பு திசம்பர் 8,1927) என்பவர் ஓர் இந்திய அரசியல்வாதியும் இமாச்சலப் பிரதேச மேனாள் சட்டமன்ற உறுப்பினரும் ஆவார். இவர் 1970 முதல் இந்திய தேசிய காங்கிரசு உறுப்பினர் ஆவார். இவர் 1974,1982,1985,1990,1998,2003,2007 மற்றும் 2012ஆம் ஆண்டுகளில் இமாச்சலப் பிரதேச சட்டமன்ற உறுப்பினராகத் தேர்ந்தெடுக்கப்பட்டார்.
# வித்யா இசுடோக்சு

## தனிப்பட்ட வாழ்க்கை

வித்யா இந்தியா இமாச்சலப் பிரதேசத்தின் சிம்லா மாவட்டத்தில் உள்ள குமார்சைன் தெகசிலில் உள்ள கோட்கர் கிராமத்தில் 1927 திசம்பர் 8 அன்று பிறந்தார். இவர் ஓர் இளங்கலை பட்டதாரியாக தில்லி பல்கலைக்கழகத்தில் பட்டம் பெற்றார்.  
இவர் இலால் சாந்த் இசுடோக்சினை திருமணம் செய்து கொண்டார். இவர் தோட்டக்கலை நிபுணரும், சமூக சேவகரும் 1972ஆம் ஆண்டில் தியோக் சட்டமன்றத் தொகுதி சட்டமன்ற உறுப்பினராகவும் இருந்துள்ளார்.  
இவர் புகழ்பெற்ற சமூக சேவகர் சத்யனந்தா இசுடோக்சின் மருமகள் ஆவார் (இந்தியாவில் குடியேறிய ஒரு அமெரிக்கர்). பின்னர் இமாச்சலப் பிரதேசத்தில் தோட்டக்கலைத் துறையில் முன்னோடியாக ஆனார். இவருக்கு இரண்டு மகன்களும் ஒரு மகளும் உள்ளனர். இவர்கள் அமெரிக்காவில் வசிக்கின்றனர்.  
வித்யா இசுடோக்சு தனது 83 வயதில் ஹாக்கி இந்தியா தலைவராக 5 ஆகத்து 2010 அன்று பர்கத் சிங் தோற்கடித்து தேர்ந்தெடுக்கப்பட்டார். வித்யா இசுடோக்சு நியமனம் ஆரம்பத்தில் அரசாங்க வழிகாட்டுதல்களில் 70 வயது நிபந்தனையை மீறியது.  
1976ஆம் ஆண்டு அகில இந்திய காங்கிரசு குழுவின் உறுப்பினராக நியமிக்கப்பட்டார். 1977ஆம் ஆண்டு பிரதேச காங்கிரசு குழுவின் பொதுச் செயலாளராக நியமிக்கப்பட்டார். 1980 மக்களவை தேர்தலின் போது பிரதேச காங்கிரசின் நிதி குழுவின் தலைவராக இருந்தார். இவர் அகில இந்திய காங்கிரசு குழுவின் பார்வையாளராக இருந்தார்.  
- சிக்கிம், சட்டப்பேரவைத் தேர்தல், 1994,
- அசாமின் காங்கிரசு கட்சியின் மறுசீரமைப்பு, 1994,
- பஞ்சாப் சட்டப்பேரவை தேர்தல்கள், 1997.  
1977ஆம் ஆண்டு சர்வதேச மகளிர் ஆண்டில் கோலாலம்பூரில் நடைபெற்ற ஆசிய மகளிர் கூட்டுறவு மாநாட்டிலும் இவர் இந்தியா பிரதிநிதித்துவப்படுத்தினார். இவர் ஸ்டேட் பாங்க் ஆப் இந்தியா இயக்குநராக பணியாற்றியுள்ளார். இவர் 1973 முதல் 1974 வரை தில்லி வாரியத்தில் பதவி வகித்துள்ளார். வித்யா நான்கு ஆண்டுகள் மாநில கூட்டுறவு சங்கத்தின் தலைவராக இருந்தார். கூட்டுறவு இதழின் *ஆசிரியர் குழுவிலும்* பணியாற்றினார். இவர் தேசிய விவசாயிகள் மன்றத்தின் துணைத் தலைவராகவும், *தேசிய விவசாயிகள் மன்றம்* மாநில பிரிவின் தலைவராகவும் இருந்துள்ளார். நவம்பர் 1980 முதல் நவம்பர் 14,1984 வரை எச். பி. எம். சி லிமிடெட் நிறுவனத்தின் துணைத் தலைவராகவும் இருந்தார். 1984, 1988, 1994 மற்றும் 2003ஆம் ஆண்டுகளில் இந்திய மகளிர் ஹாக்கி சங்கத்தின் தலைவராக இருந்தார். இவர் பல்வேறு சர்வதேச விளையாட்டு நிகழ்வுகளில் இந்தியா பிரதிநிதித்துவப்படுத்தினார். எசுபானியாவில் நடைபெற்ற உலகக் கோப்பை போது இந்திய மகளிர் தேசிய கள ஹாக்கி அணியுடன் சென்றார். இவர் சாரணிய அமைப்பின் மாநில தலைமை ஆணையர் பதவியில் தொடர்ந்தார். இது உலக சுதந்திர சாரணர்களின் கூட்டமைப்பின் உறுப்பினராகவும் இருந்தார். இமாச்சலப் பிரதேசத்தில் மிக வயதான சட்டமன்ற உறுப்பினர் இவர் ஆவார். இவர், 2012ஆம் ஆண்டில் எட்டாவது முறையாக சட்டமன்றத் தேர்தலில் வெற்றி பெற்றார்.
# விக்கிப்பீடியா:Statistics/weekly/23-Mar-2025
| 213 | 150.242.87.219 | 0 | 1 | 0 | 0 | 0 | 0 | 0 | 1 | 0 |  |
| 214 | 2409:40F4:2:5175:6051:32FF:FE9B:AF3E | 0 | 1 | 0 | 0 | 0 | 0 | 0 | 1 | 167 |  |
| 215 | 2406:7400:CA:28D6:AC7C:E55F:3A58:8479 | 0 | 1 | 0 | 0 | 0 | 0 | 0 | 1 | 69 |  |
| 216 | Sancheevis | 0 | 0 | 0 | 0 | 0 | 0 | 1 | 1 | 0 |  |
| 217 | 223.178.87.206 | 0 | 1 | 0 | 0 | 0 | 0 | 0 | 1 | 0 |  |
| 218 | 51.211.74.242 | 0 | 1 | 0 | 0 | 0 | 0 | 0 | 1 | 0 |  |
| 219 | En.saravanan | 0 | 1 | 0 | 0 | 0 | 0 | 0 | 1 | 65 |  |
| 220 | 2409:40F4:3144:C61F:4000:D7FF:FE64:95F0 | 0 | 1 | 0 | 0 | 0 | 0 | 0 | 1 | 0 |  |
| 221 | 2401:4900:173D:DA8E:8C6D:DA5D:D653:F440 | 0 | 1 | 0 | 0 | 0 | 0 | 0 | 1 | 474 | } |
# அங்கூர்லதா தேகா

**அங்கூர்லதா தேகா** (*Angoorlata Deka*) அசாமின் நல்பாரியைச் சேர்ந்த ஓர் இந்திய நடிகையும் அரசியல்வாதியும் ஆவார். இவர் அசாம் சட்டமன்றத்தின் முன்னாள் உறுப்பினர் ஆவார்.
# அங்கூர்லதா தேகா

## அரசியல் வாழ்க்கை

அங்கூர்லதா திசம்பர் 2015-இல் பாரதிய ஜனதா கட்சியில் சேர்ந்தார். இவர் அசாமின் படத்ரோபா சட்டமன்றத் தொகுதியின் உறுப்பினராகப் பதவி வகித்துள்ளார். கட்சியால் சீட்டு வழங்கப்பட்ட ஆறு பெண் வேட்பாளர்களில் இவரும் ஒருவர். தேர்தலில் வெற்றி பெற்ற இருவரில் ஒருவர்.
# அங்கூர்லதா தேகா

## திரைப்படவியல்

| 2006 | *ஆமி அசோமியா* | ராஜீவ் பட்டாச்சார்யா | ஜோனகி |  |
| --- | --- | --- | --- | --- |
| 2007 | *ஜுண்டா இமான் குண்டா* | சந்திரா முடோய் |  |  |
| 2012 | *பகோர் புடெக்* | சந்திரா முடோய் | பத்மா |  |
| 2013 | *சுர்ஜாஸ்தா* | புரத்யுத் குமார் தேகா | நமிதா சாலிஹா |  |
| 2014 | *ஹியா திபா காக்* | ராஜீவ் போரா |  |  |
| 2014 | *ஜீயா ஜூரிர் சுபாக்ஸ்* | சஞ்சிப் சபாபண்டித் |  |  |
| 2015 | *தேஸ்* | பாசுகர் உபாத்யாயா |  |  |
| 2016 | கானே கி ஆனே | ராஜேஷ் ஜஷ்பால் | "டான்சிங் டுநைட்" பாடலில் சிறப்பு தோற்றம். | } |
# பித்திகா தேவ்

**பித்திகா தேவ்** (*Bithika Dev*) என்பவர் ஓர் இந்திய அரசியல்வாதியும் அசாமின் மேனாள் சட்டமன்ற உறுப்பினரும் ஆவார். இவர் இந்திய தேசிய காங்கிரசு கட்சியின் உறுப்பினர் ஆவார். 2006ஆம் ஆண்டு நடைபெற்ற அசாம் சட்டமன்றத் தேர்தலில் சில்சார் சட்டமன்றத் தொகுதியில் இந்திய தேசிய காங்கிரசு வேட்பாளராகப் போட்டியிட்டு வெற்றி பெற்று அசாம் சட்டமன்றத்திற்கு உறுப்பினராகத் தேர்ந்தெடுக்கப்பட்டார்.
# பித்திகா தேவ்

## குடும்பம்

பித்திகா தேவ், சில்சாரில் இடைநிலைக் கல்வியினை முடித்துள்ளார். இவரது கணவர் சந்தோசு மோகன் தேவ் இந்திய அரசின் அமைச்சரவையில் அமைச்சராக இருந்தார். இந்திய நாடாளுமன்ற உறுப்பினர் சுசுமிதா தேவ் இவரின் மகளாவார்.
# மஞ்சுளா தேவி

**இராணி மஞ்சுளா தேவி** (*Manjula Devi*) என்பவர் ஓர் இந்திய அரசியல்வாதியும், பித்தபுரம் மகாராஜாவின் மகளும் ஆவார். இவர் இந்திய தேசிய காங்கிரசு உறுப்பினராக அசாமின் கோல்பாரா மக்களவை உறுப்பினராக இந்திய நாடாளுமன்றத்தின் கீழவைக்குத் தேர்ந்தெடுக்கப்பட்டார். இவர் சென்னையில் உள்ள தேவாலய பூங்கா கன்னிமாடப் பள்ளியின் மாணவி ஆவார். இவர் 1932-இல் சித்த்லி ராஜா அஜித் நாராயண் தேவை மணந்தார்.
# அலகா சர்மா

**அலகா தேசாய் சர்மா** (பெரும்பாலும் **அலகா சர்மா** (*Alaka Sarma*) என்று அழைக்கப்படுகிறார்) என்பவர் இந்திய அரசியல்வாதியும் அசாம் சட்டமன்ற மேனாள் உறுப்பினரும் ஆவார். இவர் அசாம் சட்டமன்றத்தில் நல்பாரி சட்டமன்றத் தொகுதியிலிருந்து இரண்டு முறை சட்டமன்ற உறுப்பினராக இருந்துள்ளார். இவர் ஒரு பெண் ஆர்வலர். தனது கணவரின் மரணத்திற்குப் பிறகு அசாம் கண பரிசத்தில் சேர்ந்தார். 2000ஆம் ஆண்டில் நல்பாரி சட்டமன்றத் தொகுதியின் அப்போதைய உறுப்பினர் ஏ. நாகன் சர்மா இறந்ததைத் தொடர்ந்து 1 ஆண்டு காலத்திற்கு நடந்த இடைத்தேர்தலில் சர்மா முதலில் போட்டியிட்டு வெற்றி பெற்றார். 2001-ஆம் ஆண்டில், இந்திய தேசிய காங்கிரசு வேட்பாளர் மதன் கலிதாவிடம் சர்மா தோல்வியடைந்தார். 2006-ஆம் ஆண்டில், அசாம் சட்டமன்றத் தேர்தலில் நல்பாரி சட்டமன்றத் தொகுதியில் மீண்டும் போட்டியிட்ட சர்மா வெற்றி பெற்றார்.  
2019-ஆம் ஆண்டில், அசாம் அரசாங்கத்தால் 'பெற்றோர் பொறுப்பு மற்றும் பொறுப்புக்கூறல் மற்றும் கண்காணிப்புக்கான விதிமுறைகள் ஆணையராக சர்மா நியமிக்கப்பட்டார்.  
அலகா சர்மா 27 பிப்ரவரி 2000 அன்று அசாம் ஐக்கிய விடுதலை முன்னணியினரால் படுகொலை செய்யப்பட்ட முன்னாள் அசாம் பொதுப்பணித்துறை அமைச்சர் நாகன் சர்மாவின் மனைவி ஆவார்.
# சாகூவாடி சட்டமன்றத் தொகுதி

**சாகூவாடி சட்டமன்றத் தொகுதி** (Shahuwadi Assembly Constituency) என்பது மேற்கத்திய இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது கோல்ஹாப்பூர் மாவட்டத்தில் அமைந்துள்ளது. சாகூவாடி, ஹாத்கணங்கலே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சாகூவாடி சட்டமன்றத் தொகுதி

## சட்டமன்ற உறுப்பினர்கள்

| 1952 | ரங்காராவ் பாட்டீல் | இந்திய விவசாயிகள் மற்றும் தொழிலாளர் கட்சி</br> |
| --- | --- | --- |
| 1957 | சீதாராம் கர்கானிசு |  |
| 1962 | உதய்சிங்ராவ் கெய்க்வாட் | இந்திய தேசிய காங்கிரசு </br > |
| 1967 | ஆர்.டி.பாட்டீல் | இந்திய விவசாயிகள் மற்றும் தொழிலாளர் கட்சி</br> |
| 1972 | உதய்சிங்ராவ் கெய்க்வாட் | இந்திய தேசிய காங்கிரசு |
| 1978 |  |  |
| 1980 | பாபாசாகேப் பாட்டீல் | இந்தியத் தேசிய காங்கிரசு (இ) |
| 1985 | சஞ்சய்சிங் கெய்க்வாட் | சுயேச்சை |
| 1990 | பாபாசாகேப் பாட்டீல் | சிவ சேனா</br> |
| 1995 | சஞ்சய்சிங் கெய்க்வாட் | சுயேச்சை |
| 1999 | இந்திய தேசிய காங்கிரசு </br > |  |
| 2004 | சத்யஜீத் பாட்டீல் | சிவ சேனா</br> |
| 2009 | வினய் கோரே | மக்கள் சுயாட்சி சக்தி |
| 2014 | சத்யசித் பாட்டீல் | சிவ சேனா</br> |
| 2019 | வினய் கோரே | மக்கள் சுயாட்சி சக்தி |
| 2024 | } |  |
# பெக்டோலைட்டு

**பெக்டோலைட்டு** (*Pectolite*) என்பது NaCa<sub>2</sub>Si<sub>3</sub>O<sub>8</sub>(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சோடியம் கால்சியம் ஐதராக்சைடு இனோசிலிகேட்டு என்று இக்கனிமம் வகைப்படுத்தப்படுகிறது. முச்சரிவச்சு படிக அமைப்பில் பெக்டோலைட்டு படிகமாக பொதுவாக கதிர்வீச்சுடன் கூடிய இழைகள் போன்ற படிக நிறைகளில் தோன்றுகிறது. 4.5 முதல் 5 வரையிலான மோவின் கடினத்தன்மையும் 2.7 முதல் 2.9 வரையிலான ஒப்படர்த்தியும் கொண்டுள்ளது. இலாரிமர் என்று அழைக்கப்படும் மிகவும் விரும்பப்படும் வகை, வெளிர் முதல் வான நீலம் வரை இருக்கும். அலாசுகாவிலிருந்து வரும் இந்த கனிமத்தின் வெண்மையான வடிவமும் கிடைக்கிறது. சில நேரங்களில் 'அலாசுகா இயேட்டு' என்ற பெயரில் சந்தைப்படுத்தப்படுகிறது.  
பன்னாட்டு கனிமவியல் சங்கம் பெக்டோலைட்டு கனிமத்தை Pct என்ற குறியீட்டால் அடையாளப்படுத்துகிறது.
# பெக்டோலைட்டு

## தோற்றம்

முதன்முதலில் 1828 ஆம் ஆண்டு இத்தாலியின் திரெண்டோ மாகாணத்தில் உள்ள பால்டோ மலையில் கண்டுபிடிக்கப்பட்டு விவரிக்கப்பட்டது. கல் என்ற பொருள் கொண்ட கிரேக்க சொல்லான பெக்டோசு - என்பதிலிருந்து பெக்டோலைட்டு என்ற பெயர் சூட்டப்பட்டது.  
நெஃபெலின் சைனைட்டுகளிலும், பாசால்ட்டு மற்றும் டயாபேசு எனப்படும் எரிமலைப் பாறைகள் உள்ள நீர் வெப்ப குழிகளிலும், சியோலைட்டுகள், டேட்டோலைட்டு, பிரீக்ணைட்டு, கால்சைட்டு மற்றும் செர்பெண்டைன் ஆகியவற்றுடன் இணைந்து முதன்மை கனிமமாகக் காணப்படுகிறது. பெக்டோலைட்டு உலகளவில் பல்வேறு இடங்களில் காணப்படுகிறது.
# பெரின் ஜம்செட்ஜி மிஸ்திரி

**பெரின் ஜம்செட்ஜி மிஸ்திரி** (*Perin Jamsetjee Mistri*) (1913&ndash;1989) இந்தியாவில் கட்டடக் கலைஞராக தகுதி பெற்ற முதல் பெண் ஆவார்.
# பெரின் ஜம்செட்ஜி மிஸ்திரி

## இளமை வாழ்க்கை

பெரின் ஜம்ஷெட்ஜி மிஸ்திரி, குஜராத் மாநிலத்தின் நவ்சாரியைச் சேர்ந்த பொறியாளர்கள் அடங்கிய பார்சி குடும்பத்தில் பிறந்தார். இவரது தந்தை, புகழ்பெற்ற நகர கட்டடக் கலைஞரும் பொறியியலாளருமான ஜம்ஷெட்ஜி பெஸ்டன்ஜி மிஸ்த்ரி, மிஸ்ட்ரி & பெத்வார் என்ற கட்டடக்கலை நிறுவனத்தை நிறுவி நடத்தி வந்தார். இது மரைன் லைன்ஸில் ஆர்ட் டெகோ மெட்ரோ சினிமா, கோட்டை எச். எஸ். பி. சி வங்கிக் கட்டடத்தையும், கொலாபா மற்றும் கஃப் பரேட் கடல் சுவர்கள், கஃப் பரேட்டில் உள்ள தாராபோரேவாலா வளாகம் மற்றும் மும்பை விமான நிலையத்தின் முதல் ஓடுபாதையையும் கட்டியது.
# பெரின் ஜம்செட்ஜி மிஸ்திரி

## கல்வி

மும்பையில் குஜராத்தி மொழியில் ஆரம்பக் கல்வியைத் தொடர்ந்து, இவர் பஞ்ச்கானியில் உள்ள மிஸ் கிம்மின்ஸ் உயர்நிலைப் பள்ளியில் பயின்றார். மேலும் தனது 10 வயதில் இங்கிலாந்துக்குச் சென்று, கிராய்டன் உயர்நிலைப்பள்ளியில் தனது கல்வியை முடித்தார். பின்னர், மும்பை திரும்பிய, சர் ஜம்செட்ஜி ஜீஜீபாய் (ஜே. ஜே. ஜே கலைப் பள்ளியில்) சேர்ந்தார். மேலும் 1936 இல் கட்டிடக்கலையில் சான்றிதழ் பட்டம் பெற்றார். பின்னர், இவர் தனது தந்தையின் நிறுவனத்தில் சேர்ந்தார். 1937 ஆம் ஆண்டில் சேர்ந்த இவர் 1989 இல் தான் இறப்பதற்கு முன்பு கிட்டத்தட்ட அரை நூற்றாண்டு காலம் அந்த நிறுவனத்தில் இருந்தார்.
# பெரின் ஜம்செட்ஜி மிஸ்திரி

## தொழில் வாழ்க்கை

பெரின் முதல் பெரிய படைப்புகளில் ஒன்று, கார்மைக்கேல் சாலையில் உள்ள டெகோ கலை இல்லம் தற்போது வரை நல்ல நிலையில் உள்ளது. இவரது பிற பணிகளில் ஒருசில அரசு அலுவலகங்கள், குடியிருப்பு மற்றும் தொழில்துறை கட்டிடங்கள், போரிவாலியில் உள்ள கட்டாவ் ஆலைகள் மற்றும் கம்பல்லா மலை உள்ள செயின்ட் இசுடீபன் தேவாலயம் ஆகியவை அடங்கும். 1936 ஆம் ஆண்டில், கட்டடக்கலையில் அரசாங்க சான்றிதழ் பெற்றபோது, கட்டடக்கலை தகுதி பெற்ற முதல் இந்தியப் பெண் ஆனார்.
# பெரின் ஜம்செட்ஜி மிஸ்திரி

## குடும்பம்

[[கின்னரப்பெட்டி]] முதல் வளைதடிப் பந்தாட்டம் வரை, தோட்டக்கலை மற்றும் மும்பையிலுள்ள ஹாஃப்கைன்ஸ் நிறுவனத்தில் பாம்புகள் பற்றிய ஆய்வு ஆகியவை பெரினின் ஆர்வங்களாக இருந்தன. இவர் தொழிலதிபர் அர்தேஷிர் பிவாண்டிவாலா என்பவரை மணந்து பாந்த்ராவில் வசித்து வந்தார். பெரின் மிஸ்திரியின் தம்பி, கட்டடக் கலைஞர் மினோச்சர் மினு மிஸ்திரி, இந்திய கலை மற்றும் கட்டடக்கலை வெளியீடான *மார்க்* என்ற இதழின் நிறுவனர்களில் ஒருவர்.
# இலுப்பநத்தம்

**இலுப்பநத்தம்** என்பது இந்திய மாநிலமான தமிழ்நாட்டின் சேலம் மாவட்டத்தில் உள்ள ஒரு கிராம பஞ்சாயத்து ஆகும்.  
இலுப்பநத்தமானது, தலைவாசலுக்குத் தெற்கே வீரகனூரை நோக்கி சுமார் எட்டு கிலோமீட்டர் தொலைவில் உள்ளது.
# இலுப்பநத்தம்

## வரலாறு

கி.பி. 1190 வரை இலுப்பநத்தம், மகடை மண்டலத்தின் ஒரு பகுதியாக இருந்தது. &nbsp;அநேகமாக, பாளையக்காரர் ஆட்சியின் போதாக இருக்கலாம். அதிக எண்ணிக்கையிலான இலுப்பை மரங்கள் இருப்பதால் இந்தக் கிராமத்திற்கு இந்தப் பெயர் வந்திருக்கலாம்.
# இலுப்பநத்தம்

## வரலாறு

### எல்லைகள்

காமக்கபாளையம், புலியங்குறிச்சி, வெள்ளையூர், வீரகனூர், நாவலூர் மற்றும் வேப்பம்பூண்டி.
# இலுப்பநத்தம்

## கல்வி

- அரசு நடுநிலைப்பள்ளி
- இராமகிருஷ்ணா மெட்ரிகுலேஷன் பள்ளி
# இலுப்பநத்தம்

## போக்குவரத்து

- இலுப்பநத்தம் பேருந்து வழித்தடமானது, ஆத்தூர், கள்ளக்குறிச்சி, வீரகனூர், தலைவாசல் மற்றும் பெரம்பலூர் ஆகிய இடங்களுடன் இணைக்கப்பட்டுள்ளது.
- அருகிலுள்ள இரயில் நிலையங்கள் ஆத்தூர், சின்ன சேலம் ஆகிய இடங்களில் அமைந்துள்ளன.
- அருகிலுள்ள விமான நிலையம் திருச்சி விமான நிலையம் (இந்தியா) - சுமார் 85 கி.மீ. தொலைவில் உள்ளது.&nbsp;
- தம்மம்பட்டி முதல் சென்னை வரையிலான பேருந்து சேவை இரவு 9.30 மணிக்கு இலுப்பநத்தம் பேருந்து நிறுத்தத்தில் கிடைக்கும்.
- சென்னை / கோயம்புத்தூர் /பெங்களூருக்கு 6 மணி நேர சாலை பயணம் ஆகும். [தெளிவுபடுத்தல் தேவை]
# இலுப்பநத்தம்

## கோயில்கள்

- மதுரைவீரன் கோயில்
- காளியம்மன் கோயில்
- மாரியம்மன் கோயில்
- முருகன் கோயில்
- புத்துமாரியம்மன் கோயில்
- ஐயப்பன் சுவாமி கோயில்
# வள்ளியூா்

**வடக்கு வள்ளியூர்** அல்லது வள்ளியூர் என்பது இந்திய மாநிலமான தமிழ்நாட்டின் திருநெல்வேலி மாவட்டத்தில் உள்ள ராதாபுரம் வட்டத்தில் உள்ள ஒரு சிறப்பு நிலை பேரூராட்சி ஆகும். வள்ளியூர், திருநெல்வேலி மாவட்டத்தில் வேகமாக வளர்ந்து வரும் நகரங்களில் ஒன்றாகும். இந்த நகரம் தேசிய நெடுஞ்சாலை 7-இல் அமைந்துள்ளது. இந்து போர்க் கடவுளான முருகனின் மனைவியான வள்ளி தேவியின் பெயரால் இது அழைக்கப்படுகிறது. இந்த இடம் திருநெல்வேலி பெரிய நகரத்தை நாகர்கோவில் நகரத்துடனும், தேசிய நெடுஞ்சாலை 7-இல் உள்ள கன்னியாகுமரி நகரத்துடனும் இணைக்கிறது.  
ஒரு காலத்தில் விவசாயிகள் மற்றும் மேய்ப்பர்களைக் கொண்ட ஒரு குடிசை கிராமமாக இருந்த வள்ளியூர் மக்கள் தங்கள் வணிக புத்திசாலித்தனத்திற்கும் உயர் தரக் கல்விக்கும் பெயர் பெற்றவர்கள். அழகான முருகன் கோயில், கடல்சார் வள்ளியூர் குளம், பரந்த மற்றும் அமைதியான குறவன் மலை (மேற்குத் தொடர்ச்சி மலை) ஆகியவை நகரத்திற்கு ஓர் அழகான தோற்றத்தையும் உணர்வையும் அளிக்கின்றன. பழைய கோயில்கள், தேவாலயங்கள் மற்றும் நல்ல கல்யாண மண்டபங்கள், பேருந்து நிலையம், சர்வதேச தரத்தின் பள்ளிகள், தீயணைப்பு நிலையங்கள், துடிப்பான போக்குவரத்து அமைப்பு மற்றும் பலவற்றை வள்ளியூரின் மக்கள் கொண்டுள்ளனர். இந்த இடத்தில் நல்ல பள்ளிகள் மற்றும் தங்குமிட வசதிகளும் வழங்கப்படுகின்றன.
# வள்ளியூா்

## திரு சுப்பிரமணியர் சுவாமி கோவில்

இந்த பண்டைய முருகன் கோயில், திருநெல்வேலி மற்றும் கன்னியாகுமரிக்கு வெகு தொலைவில் உள்ள வள்ளியூரின் அருகே அமைந்துள்ளது. இது அருணகிரிநாதரின் திருப்புகழ் பாடல்களால் போற்றப்படுகிறது.  
இங்குள்ள பிரதான தெய்வம் சுப்பிரமணியர் ஆவார். மேலும் கருவறையில் முருகனின் உருவமும் அவரது மனைவி வள்ளியின் உருவமும் உள்ளன. இந்தக் கோவிலில் ஒரு மலையிலிருந்து செதுக்கப்பட்ட ஒரு பாறை கருவறை மற்றும் அதைச் சுற்றியுள்ள பல மண்டபங்கள் உள்ளன. நடராஜர் மற்றும் தட்சிணாமூர்த்தியின் சன்னதிகளும் இங்கு உள்ளன. இந்த மலையை ஒட்டியுள்ள இடத்தில் சரவண பொய்கைக் குளம் அமைந்துள்ளது. சுப்பிரமணியர் வைத்திருக்கும் வைரம் பொறிக்கப்பட்ட வேல் மிகவும் அழகாக இருக்கிறது.  
இந்திரனும் அகஸ்தியரும் இங்கு சுப்பிரமணியரை வழிபட்டதாக புராணக்கதை கூறுகிறது. அவரது துணைவரின் வேண்டுகோளின் பேரில், முருகன் தனது ஈட்டியை தரையில் அடித்தபோது சரவண பொய்கைக் குளம் உருவாக்கப்பட்டது என்றும் புராணக்கதை கூறுகிறது.  
திருக்குறுங்குடியில் உள்ள பெருமாள் கோயிலுக்குச் சென்று இங்கு வேட்டையாடி வந்த ஒரு பாண்டிய மன்னரால் இந்தக் கோயில் முதன்முதலில் கண்டுபிடிக்கப்பட்டதாகவும், அவரது சந்ததியினரால் இந்தக் கோயில் விரிவுபடுத்தப்பட்டதாகவும் புராணக்கதை கூறுகிறது. வள்ளியூா் 13-ஆம் நூற்றாண்டைச் சேர்ந்த குலசேகர பாண்டியனின் ஆட்சியின் கீழ் இருந்தது. அவர் கிராமத்தை பலப்படுத்தினார்.
# வள்ளியூா்

## திரு சுப்பிரமணியர் சுவாமி கோவில்

### திருவிழாக்கள்

திருவண்ணாமலை, குன்னக்குடி மற்றும் பழனியில் உள்ளதைப் போல இங்கு கிரி பிரதட்சணம் முக்கியத்துவம் வாய்ந்ததாகக் கருதப்படுகிறது. ஒவ்வொரு நாளும் ஏழு வழிபாட்டுச் சடங்குகள் நடத்தப்படுகின்றன. கார்த்திகை மாதத்தில் மிதக்கும் திருவிழா மற்றும் சித்திரை மாதத்தில் வருடாந்திர திருவிழா மற்றும் ஸ்கந்த சஷ்டி ஆகியவை இங்கு மிகுந்த பிரம்மாண்டத்துடன் கொண்டாடப்படுகிறது. சுடலைமாடன் கோவிலின் கொடை (திருவிழா), ஆடி மாதத்தின் முதல் வெள்ளிக்கிழமை கொண்டாடப்படுகிறது, மேலும் உலகம் முழுவதிலுமிருந்து பக்தர்களை ஈர்க்கிறது.
# வள்ளியூா்

## பிற இடங்கள்

வள்ளியூரில் சமீபத்தில் சேர்க்கப்பட்டிருப்பது யுனைடெட் வாலண்டியர் சர்வீஸ் சொசைட்டி (யு. வி. எஸ். எஸ்.-வயதான ஆதரவற்றவர்களுக்கான புதிய வாழ்க்கை இல்லம். இது ஏர்வாடி சாலையில் சுமார் 7 கி.மீ. (4.3 மைல்) தொலைவில் அமைந்துள்ளது. இது ஒத்த எண்ணம் கொண்ட மக்களின் ஒரு புதிய முன்முயற்சியாகும். மேலும் இது எந்த குறிப்பிட்ட மதக் குழுவையோ அல்லது அரசாங்கத்தையோ அல்லது குறிப்பிட்ட சமூகத்தையோ உள்ளடக்குவதில்லை.  
இது திருநெல்வேலி மற்றும் நாகர்கோவில் ஆகிய பெரிய நகரங்களின் மைய நகரமாகும். வள்ளியூரிலிருந்து **கூடங்குளம்** வரை செல்ல அரை மணி நேரம் ஆகும், அங்கு இப்போது அணு மின் நிலையம் கட்டப்பட்டு வருகிறது.  
இதற்கிடையில், நகரத்திலிருந்து 25 கி.மீ. (16 மைல்) தொலைவில் ஆரல்வாய்மொழி (நாகர்கோவிலுக்குச் செல்லும் பாதை) என்ற இடம் உள்ளது. இந்தப் பகுதி தற்போது தெற்காசியாவின் மிகப்பெரிய காற்றாலை மின் உற்பத்தி மையமாக உள்ளது. இந்த இடம் காலநிலைக்கு ஏற்றதாகவும், மேற்குத் தொடர்ச்சி மலைகளுக்கு அருகிலும் இருப்பதால், காற்றாலை மின் உற்பத்தி அமைப்புகள் நடைமுறைக்கு வந்தன. இந்தியாவில் இங்கு மட்டுமே உள்ளது.
# வள்ளியூா்

## மக்கள்தொகை

2011 மக்கள் தொகை கணக்கெடுப்பின்படி, வடக்கு வள்ளியூர் பேரூராட்சியின் மக்கள் தொகை 29,417 பேர் ஆகும். 14, 583 என்ற பெண் மக்கள் தொகை, 14,534 என்ற ஆண் மக்கள் தொகையை விட அதிகமாக உள்ளது. இந்த மக்கள் தொகை புள்ளிவிவரங்கள் பேரூராட்சி வரம்பிற்குள் வராத புதிதாக உருவாக்கப்பட்ட குடியிருப்பு பகுதிகளை உள்ளடக்கவில்லை. பேரூராட்சியின் கல்வியறிவு விகிதம் 91.09% ஆகவும், ஆண்களின் கல்வியறிவு 94.8% ஆகவும், பெண்களின் கல்வியறிவு சதவீதம் 87.50 ஆகவும் உள்ளன. மக்கள் தொகையில் 77.03% இந்துக்கள், 21.15% கிறிஸ்தவர்கள் மற்றும் 1.64% முஸ்லிம்கள் ஆவர். வடக்குவள்ளியூர் பேரூராட்சியில் 7,760 க்கும் மேற்பட்ட வீடுகள் உள்ளன. அவை தண்ணீர் மற்றும் கழிவுநீர் போன்ற அடிப்படை வசதிகளைக் கொண்டுள்ளன.
# வள்ளியூா்

## போக்குவரத்து வசதிகள்

வள்ளியூர் சாலை மற்றும் ரயில் நெட்வொர்க் மூலம் நன்கு இணைக்கப்பட்டுள்ளது. இது இந்தியாவின் மிக நீளமான வடக்கு-தெற்கு நெடுஞ்சாலையான என். எச். 44-இல் அமைந்துள்ளது. நான்கு வழியான விரைவு வழியால் வள்ளியூர் நல்ல இணைப்பைக் கொண்டுள்ளது. திருநெல்வேலி, நாகர்கோவில், சென்னை, மதுரை, கோயம்புத்தூர், திருவனந்தபுரம், பெங்களூரு மற்றும் பல இடங்களுக்கு திட்டமிடப்பட்ட பேருந்து சேவைகள் உள்ளன. நகரத்தின் கிழக்குப் பகுதியில் அமைந்துள்ள வள்ளியூர் இரயில் நிலையம் சென்னை, பெங்களூரு, மும்பை, டெல்லி, ஹவுரா போன்ற நகரங்களுடன் இரயில் இணைப்புகளைக் கொண்டுள்ளது.  
அருகிலுள்ள விமான நிலையம் 75 கி.மீ. தொலைவில் உள்ள தூத்துக்குடி விமான நிலையமாகும். 120 கி.மீ. தொலைவில் உள்ள திருவனந்தபுரம் சர்வதேச விமான நிலையம் மற்றும் 200 கி.மீ. தொலைவில் உள்ள மதுரை சர்வதேச விமான நிலையம் ஆகியவை வள்ளியூர் மக்களுக்குச் சேவை செய்கின்றன.
# வள்ளியூா்

## குறிப்பிடத்தக்க நபர்கள்

- அலி மாணிக்பன், இந்திய கடல் ஆராய்ச்சியாளர்
- அலெக்ஸ் பால் மேனன், இந்திய அரசு ஊழியர்
- வி. ஜி. பன்னீர்தாஸ், இந்திய தொழில் அதிபர்
# வள்ளியூா்

## கிராம பஞ்சாயத்துகளின் பட்டியல்

அம்பலவாணபுரம்
# திருமலைக்கவுண்டன்வலசு

**திருமலைக்கவுண்டன்வலசு** என்பது தென்னிந்திய மாநிலமான தமிழ்நாட்டில் திண்டுக்கல் மாவட்டத்திலுள்ள ஒரு கிராமம் மற்றும் ஒரு பஞ்சாயத்து ஆகும்.
# திருமலைக்கவுண்டன்வலசு

## புவியியல்

பூசாரிப்பட்டி ஓடையானது, திருமலைக்கவுண்டன்வலசு (பூசாரிப்பட்டி ஓடையானது சாலக்கடையில் நல்லதங்காள் ஓடையில் சேருகிறது) வழியாகப் பாய்கிறது. இதன் சராசரி உயரம் சுமார் 270 மீட்டர் ஆகும். திருமலைக்கவுண்டன்வலசு 10.66 °N 77.62°E என்ற புவியியல் ஆள்கூறுகள் கொண்டு அமைந்துள்ளது.
# திருமலைக்கவுண்டன்வலசு

## மக்கள்தொகை

2004 ஆம் ஆண்டு இந்திய மக்கள் தொகை கணக்கெடுப்பின்படி, திருமலைக்கவுண்டன்வலசு மக்கள் தொகை 719 பேர் ஆகும். மக்கள் தொகையில் ஆண்கள் 50.9% மற்றும் பெண்கள் 49.1% உள்ளனர். இதன் சராசரி கல்வியறிவு விகிதம் 69% ஆகும், இது தேசிய சராசரியான 73.8%-ஐ விடக் குறைவாக உள்ளது. ஆண்களின் கல்வியறிவு 70% ஆகவும், பெண்களின் கல்வியறிவு 68% ஆகவும் உள்ளது. பெரும்பான்மையான மக்கள் கவுண்டர் சமூகத்தைச் சேர்ந்தவர்கள்.  
தேர்தல் கணக்கெடுப்பின்படி, மொத்த வாக்காளர் பட்டியலில் 384 பேர் உள்ளனர். இதில் 199 ஆண்கள் மற்றும் 185 பெண்கள் உள்ளனர்.  
- திண்டுக்கல் மாவட்டத்தில் உள்ள மிகப்பெரிய கிராமங்களில் திருமலைக்கவுண்டன்வலசு ஒன்றாகும். இது திண்டுக்கல் மாவட்டத்தின் எல்லையிலும், திருப்பூர் மாவட்டத்திற்கு அருகிலும் அமைந்துள்ளது.
- சின்னக்காளியம்மன் என்ற புகழ்பெற்ற கோயில் திருமலைக்கவுண்டன்வலசுவில் அமைந்துள்ளது. மற்றொரு புகழ்பெற்ற அம்மன் கோயிலும் அருகிலுள்ள கிராமத்தில் அமைந்துள்ளது.
- இந்த கிராமத்தின் முக்கிய வர்த்தக மையம் கல்லிமந்தையம் ஆகும். (10.9 கி.மீ.). இந்தக் கிராமத்திலிருந்து 14.80 கி.மீ. தொலைவில் அமைந்துள்ள தாராபுரம், அருகிலுள்ள நகரம் ஆகும்.&nbsp;
# திருமலைக்கவுண்டன்வலசு

## விவசாயம்

நெல், சோளம், வேர்க்கடலை, தக்காளி, மிளகாய், வேறு சில காய்கறிகள், தானியங்கள் மற்றும் மருத்துவ மதிப்புள்ள பயிர்கள் முக்கிய பயிர்களாகும்.
# திருமலைக்கவுண்டன்வலசு

## போக்குவரத்து

திருமலைக்கவுண்டன்வலசு ஈரோட்டிலிருந்து 94.3 கி.மீ. தொலைவிலும், கோயம்புத்தூரிலிருந்து 97.7 கி.மீ. தொலைவிலும் உள்ளது. &nbsp;&nbsp;திருப்பூரிலிருந்து 67 கி.மீ., கரூரிலிருந்து 75 கி.மீ., மதுரை 117 கி.மீ. தொலைவில் உள்ளது.&nbsp;&nbsp;&nbsp;இது திண்டுக்கல்<nowiki/>லிலிருந்து 54 கி.மீ. தொலைவிலும், பழனியிலி<nowiki/>ருந்து 30 கி.மீ. தொலைவிலும் பொள்ளாச்சியிலிருந்து 72 கி.மீ. தூரத்திலும், உடுமலைப்பேட்டையிலிருந்து 51 கி.மீ. மற்றும் திருமூர்த்தி அணையிலிருந்து 71 கி.மீ. தொலைவிலும் உள்ளது.&nbsp;&nbsp;&nbsp;&nbsp;&nbsp;  
அருகிலுள்ள சர்வதேச விமான நிலையம், கோயம்புத்தூர் ஆகும். (சில இணைப்புகளுக்கு) மற்றும் சென்னை பன்னாட்டு விமான நிலையம் 92.1 கி.மீ. தொலைவில் அமைந்துள்ளது.&nbsp;இந்தக் கிராமத்திற்கு அருகிலுள்ள இரயில் நிலையம் முறையே 30.40 கி.மீ., 54.40 கி.மீ. மற்றும் 67.60 கி.மீ. தொலைவில் அமைந்துள்ள பழனி, திண்டுக்கல் மற்றும் திருப்பூர் ஆகும்.&nbsp;&nbsp;&nbsp;
# தெற்கு பப்புவா

**தெற்கு பப்புவா மாநிலம்** (இந்தோனேசியம்: *Provinsi Papua Selatan*; ஆங்கிலம்: *Province of South Papua*) என்பது நியூ கினி தீவில்; இந்தோனேசியா, மேற்கு நியூ கினியின், தெற்குப் பகுதியில் உள்ள ஒரு மாநிலம் ஆகும். மேற்கு நியூ கினி நிலப் பகுதி **இந்தோனேசிய நியூ கினி** அல்லது **இந்தோனேசிய பப்புவா** என்றும் அழைக்கப்படுகிறது.  
இந்த மாநிலம், 2022-ஆம் ஆண்டில் பப்புவா மாநிலத்தில் இருந்து பிரிக்கப்பட்டது. இந்தோனேசிய அதிபர் ஜோக்கோ விடோடோ சூலை 25, 2022 அன்று கையெழுத்திட்ட 2022 ஆம் ஆண்டின் சட்ட எண் 14-இன் அடிப்படையில், மேல்நில பப்புவா மற்றும் மத்திய பப்புவா ஆகிய மாநிலங்களில் இருந்து பப்புவா மாநிலம் தனி ஒரு மாநிலமாகப் பிரிக்கப்பட்டது. அந்தக் கட்டத்தில் தெற்கு பப்புவா மாநிலமும் உருவாக்கப்பட்டது.  
2020-ஆம் ஆண்டு மக்கள் தொகை கணக்கெடுப்பின்படி இந்த மாநிலத்தின் மக்கள் தொகை 513,617 ஆக இருந்தது. 2024-ஆம் ஆண்டின் நடுப்பகுதியில் அதிகாரப்பூர்வ மதிப்பீடு 542,075 ஆக இருந்தது. (281,466 ஆண்கள் மற்றும் 260,609 பெண்கள்). 2024-ஆம் ஆண்டின் இறுதியில் மக்கள்தொகை 562220 ஆக உயர்ந்தது. இந்தோனேசியாவின் மிகக் குறைந்த மக்கள் தொகை கொண்ட மாநிலமாக இந்தத் தெற்கு பப்புவா மாநிலம் அறியப்படுகிறது.
# தெற்கு பப்புவா

## வசூர் தேசிய பூங்கா

தெற்கு பப்புவா மாநிலம், அதிக அளவில் சதுப்பு நிலங்களைக் கொண்டுள்ளது. அதன் காரணமாக, இந்த மாநிலத்தில் தாழ்வான பகுதிகள் அதிகமாக உள்ளன. திகுல் ஆறு மற்றும் மாரோ ஆறு போன்ற பெரிய ஆறுகள் இந்த மாநிலத்தைக் கடந்து செல்கின்றன. இந்த பகுதியில் அசுமத் *(Asmat),* மாரிந்த் *(Marind)*, முயூ *(Muyu)* மற்றும் கொரோவாய் *(Korowai)* பழங்குடிகள் வசிக்கின்றனர். சவ்வரிசி மற்றும் மீன் போன்ற உணவு வகைகள் இவர்களின் முக்கிய உணவுப் பொருள்களாக உள்ளன.  
மத்திய அரசாங்கத்தின் ஆதரவு பெற்ற இடமாற்றுத் திட்டத்தின் கீழ், ஏராளமான சதுப்பு நிலங்களை நெல் வயல்களாக மாற்றவும்; மக்கள்தொகையை அதிகரிக்கவும்; ஜாவானியர்களைப் போன்று ஏராளமான மக்கள் இந்த மாநிலத்திற்குள் புலம்பெயர்கின்றனர்.  
தெற்கு பப்புவாவில் புகழ்பெற்ற வசூர் தேசிய பூங்காவும் *(Wasur National Park)* உள்ளது. இந்தப் பூங்கா வாலாபி, மேடு கட்டும் கறையான்கள்; மற்றும் சந்திரவாசி எனும் சொர்க்கப் பறவைகள் உள்ளிட்ட வளமான பல்லுயிர் பெருக்கத்தைக் கொண்ட ஓர் ஈரநிலப் பகுதியாகும்.
# தெற்கு பப்புவா

## நிலவியல்

### தெற்கு பப்புவா மாநில பிராந்தியங்கள்

தெற்கு பப்புவா மாநிலம் 4 பிராந்தியங்களைக் கொண்டுள்ளது.  
1. மெராக்கே பிராந்தியம் *(Merauke Regency)*
1. போவன் டிகோயல் பிராந்தியம் *(Boven Digoel Regency)*
1. மாப்பி பிராந்தியம் *(Mappi Regency)*
1. அசுமத் பிராந்தியம் *(Asmat Regency)*
# தெற்கு பப்புவா

## வரலாறு

### தலை வேட்டை

இந்தோனேசியாவின் மேற்கு நியூ கினி பகுதிக்கு ஐரோப்பியர்கள் வருவதற்கு முன்பு, தெற்கு பப்புவாவின் சதுப்புநிலப் பகுதி பழங்குடியினர் பலரின் வாழ்விடமாக இருந்தது. இந்தப் பழங்குடியினரில் அசுமாட், மாரிந்த் மற்றும் வம்போன் ஆகியோர் அடங்குவர். அவர்கள் இன்னும் அந்தப் பகுதியில் தங்களின் மூதாதையர் மரபுகளைப் பராமரித்து வருகின்றனர்.  
மாலிந்த் *(Malind)* என்றும் அழைக்கப்படும் மாரிந்த் பழங்குடிகள், மெராக்கே பகுதியில் உள்ள ஆறுகளில் குழுக்களாக வாழ்ந்தனர். மேலும் அவர்களின் வாழ்க்கை முறை வேட்டையாடுதல், உணவு சேகரித்தல் மற்றும் வேளாண்மையை மையமாகக் கொண்டிருந்தது. இருப்பினும், மாரிந்த் பழங்குடியினர் தலை வேட்டை நடைமுறைக்குப் பெயர் பெற்றவர்கள்.  
மாரிந்த் பழங்குடியினர், ஆறுகள் மற்றும் கடற்கரை வழிகளில் படகுகளின் மூலமாகத் தொலைதூர குடியிருப்புகளுக்குச் செல்வார்கள். அங்குள்ள குடியிருப்பாளர்களின் தலைகளைத் துண்டிப்பார்கள். துண்டிக்கப்பட்ட தலைகள் பாதுகாக்கப்பட்டு, பின்னர் கொண்டாடப்படுவதற்காக அவர்களின் கிராமங்களுக்குத் எடுத்துச் செல்லப்படும்.
# தெற்கு பப்புவா

## வரலாறு

### கத்தோலிக்க திருச்சபை

19-ஆம் நூற்றாண்டில், ஐரோப்பிய நாடுகள் பப்புவா தீவை குடியேற்றவியப் பகுதிகளாக மாற்றத் தொடங்கின. அந்த வகையில் பப்புவா தீவு ஒரு நேர்கோட்டில் இரண்டாகப் பிரிக்கப்பட்டது. மேற்கு பகுதி இடச்சு நியூ கினியின் எல்லைக்குள் கொண்டு வரப்பட்டது; கிழக்குப் பகுதி இங்கிலாந்து எல்லைக்குள் கொண்டு வரப்பட்டது. மாரிந்த் பழங்குடியினர் தலை வேட்டைக்குச் செல்வதற்காக இந்த எல்லையையும் அடிக்கடி கடந்தனர்.  
எனவே 1902-ஆம் ஆண்டில், தெற்கு பப்புவாவின் கிழக்குப் பகுதியில் எல்லையை வலுப்படுத்தவும்; தலை வேட்டை மரபை ஒழிக்கவும் ஓர் இராணுவத் தளத்தை இடச்சுக்காரர்கள் நிறுவினர். இந்தத் தளம் மாரோ ஆற்றுக் கரையில் *(Maro River)* அமைக்கப்பட்டது. தளத்தைச் சுற்றி இருந்த பகுதிக்கு மெராக்கே என்று பெயரிடப்பட்டது.  
இடச்சுக்காரர்கள் தங்களின் மதத்தைப் பரப்புவதற்கும், தலை வேட்டை நடைமுறையை ஒழிப்பதற்கும், அந்தப் பகுதியில் கத்தோலிக்கப் பணிகளை மேற்கொண்டனர். அவ்வாறு உருவாக்கப்பட்ட பகுதி, படிப்படியாக வளர்ச்சி பெற்று ஒரு நகரமாக மாறியது. பின்னர் தெற்கு நியூ கினியின் தலைநகராகவும் மாறியது. இடச்சு குடியேற்றவிய காலத்தில், நெல் வயல்களைத் திறப்பதற்காக ஜாவானியர்களும் மெராக்கேவிற்கு அழைத்து வரப்பட்டனர்.  
- மெராக்கே - மோபா வானூர்தி நிலையம்
- மாப்பி - கெபி வானூர்தி நிலையம்
- அஸ்மத் - எவர் வானூர்தி நிலையம்
- போவன் டிகோயல் - தானா மேரா வானூர்தி நிலையம்  
கூடுதலாக, சில மாவட்டத் தலைநகரங்கள் மூன்றாம் நிலை வானூர்தி நிலையங்களையும் கொண்டுள்ளன. மிகவும் தனிமைப்படுத்தப்பட்ட பகுதிகளுக்குச் சேவை செய்யும் குறைந்த உள்கட்டமைப்பு வசதிகளுடன் கூடிய சிறிய வானூர்தி நிலையங்கள் உள்ளன.